【明報專訊】佘詩曼（阿佘）周二（28日）度過49歲生日，連日在社交平台分享跟家人與好友慶生喜悅。其中好姊妹「七魔女」湯盈盈、梁靖琪、文頌嫻、姚樂怡、鍾麗淇與周家蔚齊人，伙圈中好友苗僑偉夫婦、周家怡與阮兆祥等開生日派對，現場有4個不同款式生日蛋糕。
阿佘母親向來以一頭銀髮冬菇頭示人，近月改以包頭巾或戴帽，隨後傳出佘母近年身體出現狀况，因接受治療致脫髮。阿佘正日生日貼出母女合照，她攬實包頭巾的媽媽，留言：「每年嘅生日都提醒我，要感謝爹哋媽咪帶我嚟呢個世界體驗同學習。今年踏入第49年喇，好似做咗好多嘢，但係又好似有好多嘢仲未做，要學嘅嘢仲有好多好多，其中一個大課題就係生老病死。喺媽咪唔舒服嘅呢一年半，我好似又大個女咗，變得更堅強。健康當然重要，但係開心始終係第一位，淨係日日都見到媽咪呢個招牌笑容都冧晒啦，我今年嘅生日願望係：『希望大家一齊集氣，祝佘媽媽身體健康啦！』」
娛樂組